text: مجلة الموسيقى الأولى والأخيرة من نوعها في العالم.
text: #000000
text: اشترك في القائمة البريدية
  اشترك في القائمة البريدية – جديد
text: #000001
text: حصريًا على معازف
text: #000002
text: حامد سنو – المقابلة
text: #000003
text: آممممم، ليك إذا بدك أنا بالنسبة إلى الفرقة طول عمرا عم بتجرب تعمول ألترنتيف بوب Alterative pop، هي الكلمة غريبة، بس المبدأ هو إنو فيا الموسيقى تكون شعبوية إذا بدك، بلا ما تكون إذا بدك تافهة. مش تافهة. ما بعرف شو الكلمة اللي عم جرب قولها (مبتذلة شوي يعني؟) مبتذلة، إي. (يضحك) خلص فهمت شو قصدي (يضحك).
text: #000005
text: فكرة الأوركسترا بلشنا فيا مع الحل رومنسي لما سجلنا سترينغ سيكشن وتريات، طبعاً كان الإنتاج كتير أصغر، كنا عم نشتغل لحالنا، كنا عم نسجل ببيوتنا بحمامات وهيك قصص يعني. بـ رقصوك بلشنا شوي نلعب مع السينث. بعتقد ابن الليل هو إذا بدك هو تدرج عضوي من أول ألبوم لهلق. إذا بتسمع كل الألبومات ورا بعض إت مايكس سينس it makes sense. في شي كان عم بيعمر ليوصل لابن الليل.
text: #000006
text: طيب كنت متأثر بألبومات معينة؟ ألبومات مبنية على شخصية متل زيجي ستاردست لدايفيد بووي مثلاً؟
text: #000012
text: طيب شو المجالات اللي فتحلتكن اياها هاي النقلة لتجربو فيها آلاتياً وموسيقياً وببنية الغنية؟
text: #000018
text: ليك ياللي صار، كان شوي بعكس الطريقة اللي عم تفكر فيا عن الموضوع. اللي صار هو إنه لما كنا عم نكتب كان في فراس فراس أبو فخر اللي بيلعب غيتار وكيبورد وكارل الدرامر وأنا قاعدين ببيروت، وكان في ابراهيم ابراهيم بدر، عازف البايس قاعد بزيوريخ، وهايغ هايغ بابازيان - عازف الكمان كان عايش بلندن. بقى ياللي كان عم يصير هو مو فكرة شو فينا نعمل لنفتح مجالات، بالعكس. كنا عم نكتب ببيروت أنا وفراس وكارل وعم نسجل قصص على الكومبيوتر. كان كل شي سوبر ديجيتال عشان نقدر نبعتو للشباب بلندن وزيوريخ، لهني يطلعوا بأفكار ويجربوا يفوتوّن يفوتوهم، ونرجع نحنا نجرب نعيد صياغة الغنية بكل هالأجواء ونفوتُن. كان هيدا شي لوجستي فرض إنو نلعب بأنواع موسيقى وأنماط موسيقى مختلفة. ما بعرف إذا بحب كلمة أنماط، بس إنو نفوّت أشياء مختلفة تأثرنا فيها.
text: #000019
text: طيب خلينا نحكي أكتر عالتأليف والتلحين، هلق انتوا كنتوا عم تطلعوا بأفكار عم تتبادلوها بين بعض. كان في آلية أو تكنيك معين؟ حدا بيطلع بفكرة أساسية للغنية مثلاً وبتطورو عليها؟
text: #000020
text: يعني كل واحد يكب فكرة. أنا كب ميلوديز بدي اياها تكون فوق الموسيقى، هايغ بيزيد ميلودي لفايولين ياللي هو بيرجع بيتركو شغال، كأنو من مبدأ التوزيع، إنو حنقص ياللي عم يعملو هايغ هون حنزلوا فوق هيدي الغنية التانية لانو زابطة لانو الكوردات بيشبهو بعض. آمممممم، متل لما – عم جرب فكر شو بيكون هيك – متل لما تكون بدك ترسم شي مثلاً، بتعمول سكيتشات. أنو لنقول بدي ارسم هيدي الزريعة (يضحك ويسحب حوض زرع فيه نبتة لأمام الشاشة ويحركه خلال الحديث) وحأرسما من هيدا البريسبيكتيف برجع برسما من هيدا البريسبيكتيف برجمع برسما هيك، بتكون كتير بريسبيكتيف سريعة. برجع بقصقص شو بدي من هون شو بدي من هنيك. بترجع بتعمول آخر شي المرحلة الرئيسية إذا بدك، بقى هيدا الشي كان عم يصير على فترة سنتين، أول سنة كنا بس عم نطلع بأفكار ونقصقص ونقصقص ونقصقص، تاني سنة بلشنا نشتغل مع المنتج، يجي على بيروت، نسمعو اللي عنا ياه، نرجع نجرب نعزف كل شي سوا، نشوف شو فينا نغير شو فينا نغير بالتوزيعة مرة تانية وتالتة ورابعة، لحد ما وصلنا عالاستوديو.
text: #000022
text: ليك أنا ما عندي مشكلة مع فكرة إنو نص الحفلة تكون موسيقى مسجلة عم يطلعا الدرامر من الدرام سيت مع كل ميجر measure من الموسيقى، ما بيزعجني هيدا الشي ما بلاقيه إذا بدك بيقلل من قيمة الأداء بأي طريقة. بس فكرة إنك تكون على المسرح مع الأوركسترا والموسيقى كلها عم تصير بأرضها، فيها شي كتير حلو، بس طبعاً هيدا شي كتير ملبك. كتير بياخد وقت. الإمكانيات لهيدا الشي، خاصة بالعالم العربي، كتير قليلة. بس، نحنا الخمسة عالمسرح، مع آلاتنا أغلبية الأوقات، عم تحكي عن ساوند تشيك بياخد ١٢ ساعة أو ١٣ ساعة. الناس مانا، ما في كتير إيفيشنسي كفاءة بالعالم العربي اتجاه الصوت، حتى بالمحلات اللي فيا كتير حفلات كل الوقت متل مصر. بقا (يضحك) فكرة إنك تزيد عليهن عشرين موسيقي كمان عالمسرح بتصير يعني خوات! حتى بلندن. بلندن ما جبنا الأوركسترا مع انو كنا بدنا نجيبا بأول الطريق. ماقدرنا لكذا سبب، أولاً بيصير هيدا الشي كتير غالي، وبعدنا مانا بهيدا المحل من مسيرتنا انو نبعزق مصاري. تانياً حتى بلندن كانوا خيفانين من شو بيصير من ناحية الصوت. آممم كان عندنا سِت آب كتير ملبك، كنا عم نستخدم الساتالايتات تبع الديش لنبعت الفوتج footage من لندن لبيروت. ونبعت فوتج لايف من بيروت على لندن بنفس الوقت لحتى يطلع على المسرح، فكل هيدا بياخد كتير وقت. ترجع تزيد عليهن أوركسترا، بيصير بدك أسبوع مبدئياً لتحضر لكل حفلة، إلا إذا كان عندك فريق عمل تلاتين أربعين واحد عم يسافرو معنا على كل حفلة ياللي كمان ما فينا نعمول هيدا الشي بهيدا الوقت.
text: #000024
text: أوكي، لأنه ما لقيتها في حفلاتكم ففكرت انه لأنها اوركسترالية زيادة ...
text: #000026
text: لأ غنيناها وقت لندن، وقت الباربيكان مركز ثقافي في لندن يعد الأكبر من نوعه في أوروبا. بس طبعاً وقت الباربيكان كانوا عم يصوروا بس أول ساعة من الحفلة، رجعنا نحنا كملنا بعد خمسة وأربعين دقيقة يعني، كانت الحفلة ساعة وخمسة وأربعين (يبدأ هاتفه الجوال بالرنين) بقى هنن بس مسجلين ساعة من الحفلة، راح نرجع نطلع باقية اللايف، نحنا عم نشتغل على الفوتج تبعون.
text: #000027
text: كنا نحكي بخصوص فترة تسجيل الألبوم بفرنسا ومع أوركسترا ماسادونيا السيمفونية، كيف اشتغلتوا معهم؟
text: #000030
text: عن تأليف الأغاني
text: #000033
text: أكتر شي بيثير فضولي وإعجابي بموسيقتكم هو بنية الأغاني. كيف بتشتغلوا على هيد الموضوع بالذات؟ لانو معظم الالبومات الحديثة اللي منسمعا يا إما فيها بنية تقليدية، يا إما عاملين شي حر تماماً وما إله عمود فقري، وبعذبك وانت عم تسمعو. بس انتوا عندكم بكتير أحيان شغل مستقل على البنية خاص فيكُن ...
text: #000036
text: ما كتير بصراحة. ليك بخبص على الجيتار، بخبص على البيانو، بس لالاقي الكوردز لأغاني بعطيون للشباب وبيرجعوا هنن بيلعبون. مانّي، ما بعزف شي بطريقة معقول لاعملا علناً (يضحك). بستحي أمسك جيتار قدام الناس. ما بعرف، كارثة شوي... ما بعزف شي عالمسرح، ما بفكر بحياتي ناوي اعزف شي عالمسرح غير البيركشن وبصوتي.
text: #000043
text: آآمممم (يضحك) ليك منّو بس توجه موسيقي يعني، في كتير قصص، في كتير أفكار مرات بيكون بدك تعملها مع فرقة تانية أو لحالك لانو مش بس الموسيقى ما بتشبه الفرقة، لانو كل الفكرة عبعضها ما بتشبه الفرقة. يعني مرات بكون عم إحضر كونسرت لإم آي إيه[.Mtooltip description=” M.I.A” /] مثلاً، او لحدا سوبر بوب، يعني بطّلع على كونسرت مادونا اللي هو، في قصص، بدا فرقة تانية بدا فكرة تانية كلياً مختلفة عن خمس شباب عميلعبوا موسيقى عن الحياة اليومية بالعالم العربي والسياسة والمجتمع. مرات بدك تكتب أغاني تافهة وتعمل شي سوبر سوبر سوبر تافه، بس عملاق، لانو فيه روعة بهيدا الشي عرفت؟ انو سبيكتيكال spectacle. آآمم كلنا منفكر بقصص بدنا نعملا مع ناس تانية بس الاولوية هلق هي الفرقة.
text: #000047
text: آمممم ليك في كذا شغلة بيفرضوا الأداء الصوتي: واحد هو أنه أنا عندي قدرات محدودة. عندي أوكتافين مافيّي أطلع فوقون بلا ما صير عم أعمُل فولسيتو Falsetto أسلوب غنائي يستخدمه الذكور لوصول طبقات أعلى من تلك التي يسمح بها صوتهم طبيعياً، في قصص بتكون اممم، كونسيبشوالي، مهمة انو تصير بطريقة معينة. إنو ما بكون صوتي بقا بيصير عم استعمل فولسيتو، الصوت كتير عالي يعني بيطلع من راسي منّو صوتي الطبيعي. اآممم في محلات وين ما بدي يكون. مثلا على آخر (أغنية) الكلام في – هي الغنية كلها عم يصير اذا بدك بيلد اب للنشوة الجنسية – بيصير عندك الآلتو Alto تبع الغنية، في هيدا الصوت الي عم يطلع: أوووو (يغني بطبقة صوتية رفيعة) بحصلو، لما بيرجع إحكي، كل الفكرة تبع الغنية انو بيفرط الحكي بهيدا المحل، انو في قصص بتصير خارج اللغة فينا انو نستعمرها إذا بدك لنتحرر من الحدود الجندرية.
text: #000049
text: آآآآ ليك آآه (يبتسم بحيرة) عرب وأجانب؟
text: #000054
text: آآآم ، ليك انا بحب كسّر الكلمات بمحلات. علاقتي مع اللغة اذا بدك علاقة شوي ... علاقة عنف. اللغة فيها علاقة مع المجتمع، مش علاقة بين الشخص والكلمات نفسها. الكلمات بتجي من عالم بينفرض علينا، فا بحب فكرة إنو كسّر كلمات. انو مغِّط كلمات، كأنك عم تاخد شريط كاسيت وبمحلات بستحب الشريط بتمطو وبترجع بمحل تاني بتسحب الشريط بتقصقص وبترجع بتلزق. امم هيدا الشي بيعطيني حريات كتير كبيرة بالموسيقى. طبعا الميلة التانية من هيدا الحديث إنو بأغلبية الاوقات ما حدا بيفهم اللي عم قوله. بس كمان مرة هيدا الشي ما بيعنيلي لانو بعتقد انو لما تكون عم تغني، لإلي عالقليلة المبدأ مش بس توصل مضمون النص. بالعكس في إحساس، في كمان العلاقة مع اللغة والموسيقى.
text: #000061
text: عن كيف حامد بيكتب
text: #000066
text: آآآآآه متل ما قلت، بتبلش بهدول ستفات الوراق، كلُن سطور مفرقة، عنجد. ون لاينر ورا ون لاينر ورا ون لاينر. بمحلات بسمع الموسيقى تبعت الشباب، الألحان اللي طلعنا فيا بالأوضة، وبصير عم فتش بين الاوراق عن أي جملة رح تعطي فكرة معينة مع هيدي الغنية. أي جملة رح تزبط مع اللحن لتعني شي تاني، وبتبلش منون. ومرات بتكون بنية الجملة بنفسها بتفرض اللحن، لانو في قافية للجملة. ومرات بالعكس بتصير عم تغيّر الجملة مشان تزبط مع اللحن اللي عندك لان اللحن زابط. امممم بهيدا الألبوم إنو متل ما كنت عم قلك، كنا عم نسجل كل الأفكار اللي كانت عم تطلع معنا. بقا كان في ألحان صوتية اتحددت بأول الطريق قبل ما يكون في كلمات. المرة الوحيدة اللي عاملين هيك من قبل كانت مع للوطن. جنني هيدا الشي. انو خيي عم قضي وقت على الأغنية اكتر بحياتي مما بقضي وقت على غيرها، لانو عم جرب اشتغل عالقافية اللي عم تفرضها الغنية عليّ. ما فيّي فكر هيك بالكلمات. للوطن كتيبتها كانت قصاص يعني! بقا هيدا الألبوم كلو كان قصاص (يضحك) عنجد! كان في كتير محلات قليلة وين سمحنا لحالنا إنو نغير اللحن أو نغير القافية. أصلاً أغنية كلام، لما طلعنا فيا بالأوضة كانوا الكلمات تبعوتا: كلامٌ فكلمٌ فكلمٌ فكلمُ (يغني) فأنو عم كب: فاعلٌ فاعلٌ فعلنٌ مستفعلن به اللي هو، وأرجع اشتغل حول القافية اللي بتطلع من اللحن.
text: #000071
text: بووي كمان مرة، آآه بوب ديلان، كمان كايت بوش بصراحة، لانو أنا كل تأثيراتي الموسيقية، هدول التأثيرات اللي كنا عم نحكي عنون ككونسبت البومز والبريفورماتيفيتي[ الأدائية Mtooltip description=” Performativity” /] إلى آخره. إنه هدول الناس بتعنيلي لانو هيدا اذا بدك المدخل تبعي على الموسيقى. اممم كايت بوش عملت هيدا الشي بتطلع بأفكار وديما عم تحكي كـ أنا. في غنية وين بتعمل حالها مرتو لهوديني وعم تعطيه المفتاح ببوسة. كمان بـ، لما تسمع كتير من موسيقى الغرانج Grunge من أميركا بالتسعينات حتى جزء كبير من الموسيقى الاندي إذا بدك بالتمانينات ببريطانيا، امممم كان في عندك هيدي الفكرة، انك تحكي عن السياسة وعن حقوقك. بتطلع لما عم تحكي كفرد، كفرد عم يتأثر بهيدا الشي، مش كأيديولجيا مجردة. تخيل قديه بتزهق مملة حياتك خيّ اذا عم تسمع واحد عم يقرالك كوموينست مانيفستو The Communist Manifesto على غنية، بصير بدك تنتحر، لأ؟ إنو ما فيك تحكي هيك عن الأمور. طبعا كمان في جزء من هيدا الشي انو انا بحكي عن هيدول الاشيا لانو هيدول الاشيا بستوحي منها بطريقة ما بستوحي من قصص تانية بتعنيلي. بحس، بحس شي لما بكون عم اقرأها، بس ما بدي اطلع متعجرف وانا عم بحكي، وانا عم غني. في، في مسؤولية لكل كاتب انو اذا عم تحكي عن هيدول القصص تجرب تقولها بطريقة بسيطة كفاية لحايلا حدا يفهمها. ما فيّ اجي حط فوت نوت Footnote بالأغاني بطريقة إنو ما حدا حيفهم شي، مافيك! بعتقد انو هيدا كان فشل عندي بابن الليل... ابن الليل شوي صعب. بس هيدا اللي بيصير لما بيكون عندك سنتين بكاملون بس عم تكتب فيون وكشخص هوسي، بيصير كلشي طبقة فوق طبقة فوق طبقة. ما بعتقد إنو الألبوم كتير سهل ينسمع وينفهم.
text: #000080
text: الفكرة، انو الفيديوهات وتصميم الغلاف، هي بتكون نتاج افكاركن بشكل اكبر ولا نتاج الفنانين اللي عم تشتغلو معون بهالمجالات؟
text: #000092
text: الاتنين، التنين بصراحة، الغلاف خاصة أول ألبومات كنت أنا عم اعملو، بقى ما كان خص الفنانين اللي كنا عم نشتغل معون. بهالمرة اشتغلنا مع شركة، طبعاً هنن زادوا كتير أفكار وإلى آخره بس كنا ديماً الفرقة قاعدة وفي يا هيك بدنا يا ما هيك بدنا، والافكار الرئيسية كانت عم تجي منا.
text: #000093
text: من ناحية الفيديوز، نحنا شو عنا تلاتة فيديوز؟ أربعة؟ (نعد الفيديوهات معاً) أربعة، اي وفي واحد عملو هايغ عن الحل رومانسي. بس ما حدا بيعرف عنو بس هو على الانترنت، بتحصلو (يضحك)، كل مرة كان الموضوع مختلف. انو فيديو رقصة ليلى إجو شوية من صحابنا هنين عندون متل فكرة بين بعض عطونا الفكرة حبيناها قلنالون اوكي عملوها، ما اتدخلنا بالموضوع، فساتين كان... فساتين جربنا نعمول هيدا الشي كمان مرة مع شركة مختلفة، وكرهنا ياللي صار، بقى تعقدنا قبل الفيديو اللي عملناه بعدا. نحنا شوي منكره الفيديو تبع فساتين مع انو الفيديو اللي اكتر شي الناس بتحضرو.
text: #000094
text: نحنا بلشنا بفكرة مختلفة، كانت الفكرة انو نرجّع رقاصة، مش راح قلك مين يعني، رقاصة اعتزلت الفن ومش معقولة هالمرا. عنجد مو معقول رقصا اديش حلو، وكنا عم نحكي معا لكذا شهر، عم نحكي مع مدير اعمالا لكذا شهر، عم نجرب نزبط الموضوع. آخر شي صارت انو لأ ليكو انا مش راح ارقص على هيدا الشي إلا إذا بتزيدوا طبلة (يضحك). قلنالا اوكي خلص بس ميرسي، ورجعنا غيرنا كل شي مع المخرج. ليو بيرنت كمان كان ياللي عم يعمول الفيديو، بقا جزء كتير كبير من الفكرة تغير من ورا هيدا الشي، وآخر دقيقة انلغى. انلغت الرقاصة، اجت رقاصة تانية شكلا بطريقة معينة، شكلا بتشبه هية، مظاهرها بتفرض معاني معينة على الفيديو، طريقة التصوير فرضت معاني معينة على الفيديو، بس طبعاً كانت الفكرة من الاول انو اوكي عندك الفرقة، بس الفرقة على جنب بس بيبينو بهالثواني، وعندك شي عم بيلهيك عن الموضوع بكل الفيديو.
text: #000096
text: السؤال الاخير بجواب مختصر، برايك في هدف أو وظيفة للفن غير انو يحقق قيمة جمالية عالية؟
text: #000101
text: ما بعتقد في وظيفة للفن أبداً للصراحة. بعتقد في أكتر من وظيفة فينا نوظف الفن لألهن، اللي هو إن كان قيمة جمالية أو قيمة معنوية أو قيمة ثقافية بخلق هويات أو قيمة سياسية بتحريض الشعب او قيمة اجتماعية بتعريف الشعب على مبادئ فكرية بمبادئ ايديولوجية جديدة. في ميتين وظيفة للفن، بس ما في ولا وحدة منون لازم تعتبر فرض إذا بدك. بالنهاية ياللي بيصير لازم تحكي مع الفنان بنفسو وتشوف هو شو عم يجرب يعمول، هيدا الطريقة الوحيدة ياللي فيك تبلش لتقيم الفن. لألي ما فينا نعمول هيدا الشي، مجبور بآخر النهار تحكي مع الفنان وتقلو طيب خيي انتا شو عم تجرب تعمول هون؟ شو عم تجرب تغير، إذا عم تجرب تغير شي؟ لما الفنان بيقلك انا بس بدي العب راحمانينوف بجودة عالية والعبو بطريقة حسية ما حدا حاسسا من قبل، بيصير فيك تقيم انتا من هيدا المبدأ. اوكي انتا عم تلعب راحمانينوف بس ما عم تصيب كل هيدي الفقرة من المقطوعة الموسيقية يعني في قيمة ناقصة، عرفت؟ والعكس صحيح، اذا حدا بيجي بيقلك انا بدي، شو عرفني، غير كل طريقة الاندستري تبع الموسيقى بالعالم العربي، واعمُل ثورة بكل العالم العربي وأحرر الطبقة العاملة (يبتسم) لما بعد عشرين سنة ما حرر الطبقة العاملة بصير فيك تقيم انو ليك انتا فشلت، وين هيدا المبدأ ياللي “انتا” عم تقول انو بدك يا.
text: #000104